葛魯卿再和復用前韻奉酬  其二
作者：沈與求
朝代：宋

paragraphs: 平生自愧無奇策，魔去徑須呼逐客。
兀身聊欲避風塵，作意何能分履屐。
驚魚畏網伏深潭，窮猿失木號重巖。
殺氣漲天消息斷，但想滄海浮東南。
囊無一錢誚錢癖，鮭菜醒人今齒歷。
忍言走馬過章臺，空駭祝鷄餘土室。
傖父嗔儂語带村，錦心繡口拜天孫。
端爲遠謀箴肉食，誰能饒舌攻牢石。